Aga ma käiks välja veel täiendava mõtte, mis on Luttwaki põhiteesi edasiarendus - ehk suurrriigid ei püsi enam koos ja hakkavad lagunema. Mida see tähendab Venemaad vaadates? Praegu hoiab seal kahjuks stabiilsust tugev keskvõim,  mille kadumine killustaks riigi või vähemalt halvaks ulatuslikult kontrolli sõjaväeliste üksuste üle. See on tõesti järgmise 15 aasta jooksul võimalik, kuid siis ei ohusta meid mitte massiline rünnak vaid marodööride grupid, kes teevad kiireid rünnakuid üle piiri, et röövida nii raha kui süüa. Praegu on üks Venemaa elukutseliste üksuseid Pihkvas ja nende tõrjumiseks oleks vaja meil elukutselisi, keda me ei pea mitu kuud mobiliseerima. Samas oleks ka selline Venemaa killustumine aastate pikkune protsess, mis  võib pikemas perspektiivis olla isegi kasulik.